
Comisia pentru buget,

finanţe şi bănci

Bucureşti,   18.11.2003

Nr. 718

AVIZ

asupra propunerii legislative privind  înfiinţarea comunei BURLA, judeţul Suceava
Cu adresa nr. 528 din 13 noiembrie 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind  înfiinţarea comunei BURLA, judeţul Suceava. 

În urma examinării, în şedinţa din data de 18.11.2003, Comisia, cu unanimitate de voturi, a hotărât respingerea din următoarele considerente:

Cetăţenii comunei Volovăţ, judeţul Suceava, au fost consultaţi prin referendum local, organizat în condiţiile Legii nr. 3/2000 privind organizarea şi desfăşurarea referendumului, cu privire la înfiinţarea comunei Burla.

Fiind îndeplinite şi cerinţele prevăzute de Legea nr. 351/2001 privind aprobarea Planului de amenajare a teritoriului naţional – secţiunea IV, această propunere legislativă a fost cuprinsă în proiectul Legii privind înfiinţarea de comune noi, prin reorganizarea unor comune şi a unor oraşe existente elaborat de Ministerul Administraţiei şi Internelor, care, după aprobare în şedinţă de Guvern, va fi transmis Parlamentului spre dezbatere şi adoptare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

Expert parlamentar:

Popescu Luminiţa

